LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL DIDVYŽIŲ SOCIALINĖS GLOBOS NAMŲ IR KALVARIJOS SOCIALINĖS GLOBOS NAMŲ REORGANIZAVIMO

2024 m. rugpjūčio 27 d. Nr. A1-568

Vilnius

Vadovaudamasis Lietuvos Respublikos biudžetinių įstaigų įstatymo 24 straipsnio
12 dalimi ir atsižvelgdamas į Lietuvos Respublikos Vyriausybės 2024 m. gegužės 22 d. nutarimo Nr. 376 „Dėl sutikimo reorganizuoti biudžetines įstaigas Didvyžių socialinės globos namus ir Kalvarijos socialinės globos namus“ 1 bei 2 punktus:

1. R e o r g a n i z u o j u nuo 2025 m. sausio 2 d. biudžetines įstaigas Didvyžių socialinės globos namus ir Kalvarijos socialinės globos namus jungimo būdu, jas prijungiant prie biudžetinės įstaigos Marijampolės specialiųjų socialinės globos namų, kuriems pereitų visos reorganizuojamų Didvyžių socialinės globos namų ir Kalvarijos socialinės globos namų teisės bei pareigos.

2. T v i r t i n u Didvyžių socialinės globos namų ir Kalvarijos socialinės globos namų reorganizavimo sąlygų aprašą (toliau – reorganizavimo sąlygų aprašas) (pridedama).

3. Į g a l i o j u:

3.1. Didvyžių socialinės globos namų ir Kalvarijos socialinės globos namų direktorius per 3 darbo dienas nuo šio įsakymo priėmimo dienos pateikti sprendimo dėl Didvyžių socialinės globos namų ir Kalvarijos socialinės globos namų reorganizavimo originalą arba teisės aktų nustatyta tvarka patvirtintą jo kopiją Juridinių asmenų registrui;

3.2. Marijampolės specialiųjų socialinės globos namų direktorių koordinuoti šio įsakymo 1 punkte nurodytą reorganizavimą;

3.3. Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktorius atlikti visus veiksmus, susijusius su reorganizavimo sąlygų aprašo įgyvendinimu;

3.4. Didvyžių socialinės globos namų direktorių išregistruoti Didvyžių socialinės globos namus ir Kalvarijos socialinės globos namų direktorių išregistruoti Kalvarijos socialinės globos namus iš Juridinių asmenų registro.

4. P r i p a ž į s t u netekusiais galios:

4.1. Lietuvos Respublikos socialinės apsaugos ir darbo ministro 2010 m. birželio 22 d. įsakymą Nr. A1-255 „Dėl Didvyžių socialinės globos namų nuostatų patvirtinimo“ su visais pakeitimais ir papildymais;

4.2. Lietuvos Respublikos socialinės apsaugos ir darbo ministro 2010 m. birželio 22 d. įsakymą Nr. A1-261 „Dėl Kalvarijos socialinės globos namų nuostatų patvirtinimo“ su visais pakeitimais ir papildymais.

5. P a v e d u šio įsakymo vykdymo kontrolę viceministrui pagal veiklos sritį.

6. N u s t a t a u, kad šio įsakymo 4 punktas įsigalioja 2025 m. sausio 2 d.

Socialinės apsaugos ir darbo ministras	Vytautas Šilinskas

PATVIRTINTA

Lietuvos Respublikos socialinės

apsaugos ir darbo ministro

2024 m. rugpjūčio 27 d. įsakymu

Nr. A1-568

DIDVYŽIŲ SOCIALINĖS GLOBOS NAMŲ IR KALVARIJOS SOCIALINĖS GLOBOS NAMŲ

REORGANIZAVIMO SĄLYGŲ APRAŠAS

I SKYRIUS

BENDROSIOS NUOSTATOS

1.	Didvyžių socialinės globos namų ir Kalvarijos socialinės globos namų reorganizavimo sąlygų aprašas (toliau – Aprašas) nustato Didvyžių socialinės globos namų ir Kalvarijos socialinės globos namų reorganizavimo jungimo būdu, juos prijungiant prie Marijampolės specialiųjų socialinės globos namų, tvarką ir sąlygas.

2.	Aprašas parengtas, vadovaujantis Lietuvos Respublikos civilinio kodekso
2.99 straipsnio 1 ir 2 dalimis, 2.101 straipsnio 1 dalimi, Lietuvos Respublikos biudžetinių
įstaigų įstatymo 24 straipsnio 6 dalimi ir Lietuvos Respublikos Vyriausybės 2024 m. gegužės
22 d. nutarimu Nr. 376 „Dėl sutikimo reorganizuoti biudžetines įstaigas Didvyžių socialinės globos namus ir Kalvarijos socialinės globos namus“.

II SKYRIUS

REORGANIZAVIME DALYVAUJANČIŲ BIUDŽETINIŲ ĮSTAIGŲ

DUOMENYS

3.	Reorganizuojama biudžetinė įstaiga:

3.1.	pavadinimas – Didvyžių socialinės globos namai;

3.2.	teisinė forma – biudžetinė įstaiga;

3.3.	buveinė – Beržų g. 2, Augalų kaimas, Klausučių seniūnija, Vilkaviškio rajonas;

3.4.	juridinio asmens kodas – 190792165;

3.5.	savininko teises ir pareigas įgyvendinanti institucija – Lietuvos Respublikos socialinės apsaugos ir darbo ministerija;

3.6.	duomenys apie juridinį asmenį kaupiami ir saugomi Juridinių asmenų registre.

4.	Reorganizuojama biudžetinė įstaiga:

4.1.	pavadinimas – Kalvarijos socialinės globos namai;

4.2.	teisinė forma – biudžetinė įstaiga;

4.3.	buveinė – Ąžuolo g. 3, Kušliškių kaimas, Kalvarijos savivaldybė;

4.4.	juridinio asmens kodas – 190793452;

4.5.	savininko teises ir pareigas įgyvendinanti institucija – Socialinės apsaugos ir darbo ministerija;

4.6.	duomenys apie juridinį asmenį kaupiami ir saugomi Juridinių asmenų registre.

5.	Reorganizavime dalyvaujanti įstaiga:

5.1.	pavadinimas – Marijampolės specialieji socialinės globos namai;

5.2.	teisinė forma – biudžetinė įstaiga;

5.3.	buveinė – Bažnyčios g. 23A, Marijampolė;

5.4.	juridinio asmens kodas – 300663201;

5.5.	savininko teises ir pareigas įgyvendinanti institucija – Socialinės apsaugos ir darbo ministerija;

5.6.	duomenys apie juridinį asmenį kaupiami ir saugomi Juridinių asmenų registre.

III SKYRIUS

REORGANIZAVIMO TIKSLAS, BŪDAS, PASIBAIGIANČIOS BIUDŽETINĖS ĮSTAIGOS, PO REORGANIZAVIMO VEIKSIANTI BIUDŽETINĖ ĮSTAIGA

6.	Reorganizavimo tikslas – gerinti socialinės globos paslaugų kokybę, optimizuoti Socialinės apsaugos ir darbo ministerijai pavaldžių įstaigų tinklą ir jų valdymą, racionaliau naudoti materialinius, finansinius ir žmogiškuosius išteklius.

7.	Reorganizavimo būdas – Aprašo 3 ir 4 punkte nurodytos įstaigos reorganizuojamos jungimo būdu, jas prijungiant prie Marijampolės specialiųjų socialinės globos namų, kurie perims visas reorganizuojamų biudžetinių įstaigų teises ir pareigas ir po reorganizavimo tęs veiklą (nuo 2025 m. sausio 2 d.).

8.	Po reorganizavimo pasibaigiančios biudžetinės įstaigos:

8.1.	Didvyžių socialinės globos namai;

8.2.	Kalvarijos socialinės globos namai.

9.	Po reorganizavimo veiksianti biudžetinė įstaiga – Marijampolės specialieji socialinės globos namai, kurių savininko teises ir pareigas įgyvendins Socialinės apsaugos ir darbo ministerija.

IV SKYRIUS

REORGANIZAVIMO TVARKA IR ETAPAI

10.	Reorganizavimo pradžia – Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktorių parengto Aprašo viešo paskelbimo diena.

11.	Reorganizavimo etapai ir laikas:

11.1.	apie Aprašo parengimą Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktorių įsakymo „Dėl Didvyžių socialinės globos namų ir Kalvarijos socialinės globos namų reorganizavimo sąlygų aprašo parengimo“ pasirašymo dieną viešai paskelbiama šių įstaigų interneto svetainėse www.dsgn.lrv.lt, www.kalvarijosgn.lrv.lt, www.msgn.lrv.lt (paskelbiama vieną kartą ir raštu pranešama visiems reorganizavime dalyvaujančių biudžetinių įstaigų kreditoriams) (atsakingi vykdytojai – Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktoriai);

11.2.	nuo viešo paskelbimo apie Aprašo parengimą dienos Didvyžių socialinės globos namai ir Kalvarijos socialinės globos namai įgyja reorganizuojamų biudžetinių įstaigų teisinį statusą, o Marijampolės specialieji socialinės globos namai – reorganizavime dalyvaujančios biudžetinės įstaigos teisinį statusą;

11.3.	dokumentai, reikalingi reorganizuojamų biudžetinių įstaigų ir reorganizavime dalyvaujančios biudžetinės įstaigos teisiniam statusui įregistruoti, Juridinių asmenų registrui pateikiami ne vėliau kaip pirmą viešo paskelbimo apie Aprašo parengimą dieną (atsakingi vykdytojai – Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktoriai);

11.4.	per 3 darbo dienas nuo juridinio asmens teisinio statuso, nurodyto Aprašo
11.2. papunktyje, įregistravimo Juridinių asmenų registre dienos Didvyžių socialinės globos namai, Kalvarijos socialinės globos namai ir Marijampolės specialieji socialinės globos namai pateikia reikiamą informaciją ir duomenis Nacionaliniam bendrųjų funkcijų centrui (toliau – NBFC), kuris NBFC nustatyta tvarka pateikia atitinkamus pranešimus Valstybinio socialinio draudimo fondo valdybai prie Socialinės apsaugos ir darbo ministerijos (atsakingi vykdytojai – Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktoriai);

11.5.	per 3 darbo dienas nuo Aprašo viešo paskelbimo dienos Didvyžių socialinės globos namai, Kalvarijos socialinės globos namai ir Marijampolės specialieji socialinės globos namai raštu praneša apie tai visiems savo kreditoriams. Pranešime turi būti nurodyta Biudžetinių įstaigų įstatymo 24 straipsnio 7 dalyje nurodyta informacija (atsakingi vykdytojai – Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktoriai);

11.6.	per 10 darbo dienų nuo Aprašo viešo paskelbimo dienos Didvyžių socialinės globos namai ir Kalvarijos socialinės globos namai pradeda konsultuoti darbuotojus, dirbančius pagal darbo sutartis ir gaunančius darbo užmokestį iš valstybės biudžeto (toliau – darbuotojai), dėl įstaigos reorganizavimo priežasčių, teisinių, ekonominių bei socialinių padarinių darbuotojams ir dėl numatytų priemonių galimiems padariniams išvengti arba jiems sušvelninti, vadovaudamiesi Darbo kodekso 208 straipsniu (atsakingi vykdytojai – Didvyžių socialinės globos namų, Kalvarijos socialinės globos namų direktoriai);

11.7.	praėjus ne mažiau kaip 30 dienų nuo Aprašo viešo paskelbimo, kai apie Aprašo parengimą paskelbta vieną kartą ir apie Aprašo parengimą raštu pranešta visiems Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų kreditoriams, dienos, socialinės apsaugos ir darbo ministras priima sprendimą dėl Aprašo 3, 4 punktuose nurodytų įstaigų reorganizavimo, patvirtina Aprašą ir po reorganizavimo veiksiančios biudžetinės įstaigos nuostatus, kurie įsigalioja 2025 m. sausio 2 d.;

11.8.	informaciją apie Aprašo 11.7 papunktyje nurodytą socialinės apsaugos ir darbo ministro sprendimą Didvyžių socialinės globos namai, Kalvarijos socialinės globos namai ir Marijampolės specialieji socialinės globos namai per 3 darbo dienas nuo jo priėmimo dienos pateikia Juridinių asmenų registro tvarkytojui (atsakingi vykdytojai – Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktoriai);

11.9.	per 20 darbo dienų nuo Aprašo viešo paskelbimo dienos Didvyžių socialinės globos namai ir Kalvarijos socialinės globos namai pateikia Marijampolės specialiesiems socialinės globos namams darbuotojų sąrašą, nurodydami jų pareigas, pareiginės algos (pastoviosios dalies) koeficientus, priedų (priemokų) dydžius, nustatytą pareiginės algos kintamąją dalį, profesinę darbo patirtį, darbo stažą įstaigoje, sukauptą kasmetinių atostogų dienų skaičių, priklausančių kasmetinių atostogų trukmę, išsilavinimą, turimą pirmenybės teisę būti paliktiems dirbti, pateikdami pareigybių aprašymus ir kitą informaciją, reikalingą sklandžiam darbuotojų darbo santykių tęstinumui užtikrinti (atsakingi vykdytojai – Didvyžių socialinės globos namų ir Kalvarijos socialinės globos namų direktoriai);

11.10.	Marijampolės specialieji socialinės globos namai įgyja teises ir pareigas dvejus metus po reorganizavimo pabaigos taikyti reorganizuojamų įstaigų kolektyvinėse sutartyse nustatytas sąlygas, išskyrus atvejus, kai šios kolektyvinės sutartys pasibaigia ar šios sąlygos darbuotojams iš naujo nustatomos sudarytoje kolektyvinėje sutartyje;

11.11.	per 10 dienų nuo socialinės apsaugos ir darbo ministro sprendimo dėl Aprašo 3 ir 4 punktuose nurodytų įstaigų reorganizavimo priėmimo dienos Marijampolės specialieji socialinės globos namai kartu su Didvyžių socialinės globos namais ir Kalvarijos socialinės globos namais parengia naujos įstaigos struktūrą, darbuotojų pareigybių sąrašą, struktūrinių padalinių nuostatus ir darbuotojų pareigybių aprašymus, juos patvirtina (atsakingas vykdytojas – Marijampolės specialiųjų socialinės globos namų direktorius);

11.12.	atlikus Aprašo 11.8–11.11 papunkčiuose nurodytus veiksmus, Lietuvos Respublikos darbo kodekso nustatytais terminais ir tvarka darbuotojams raštu pranešama apie numatomą jų perkėlimą į Marijampolės specialiuosius socialinės globos namus ir (ar) jų darbo sąlygų pasikeitimą, ir (ar) galimą jų atleidimą iš darbo (atsakingi vykdytojai – Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktoriai);

11.13.	iki 2024 m. gruodžio 31 d. Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų darbuotojams Darbo kodekso nustatyta tvarka siūloma eiti pareigas po reorganizavimo veiksiančioje biudžetinėje įstaigoje Marijampolės specialiuosiuose socialinės globos namuose (atsakingas vykdytojas – Marijampolės specialiųjų socialinės globos namų direktorius);

11.14.	iki 2024 m. gruodžio 31 d. atliekama valstybei nuosavybės teise priklausančio ir šiuo metu reorganizuojamų įstaigų patikėjimo teise valdomo nekilnojamojo turto, trumpalaikio ir ilgalaikio materialiojo turto, finansinio ir nematerialiojo turto bei įsipareigojimų pagal jų būklę 2024 m. gruodžio 31 d. inventorizacija ir perdavimas pagal perdavimo–priėmimo aktą Marijampolės specialiesiems socialinės globos namams valdyti, naudoti ir disponuoti jais patikėjimo teise (atsakingi vykdytojai – Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktoriai).

12.	Iki 2024 m. gruodžio 31 d. Didvyžių socialinės globos namai ir Kalvarijos socialinės globos namai atlieka dokumentų vertės ekspertizę, sudaro bylų apskaitos dokumentus (bylų apyrašus ir kt.) ir:

12.1.	dokumentus, kurių saugojimo terminas pasibaigęs (išskyrus globos namų gyventojų dokumentų bylas), teisės aktų nustatyta tvarka sunaikina iki reorganizavimo pabaigos (atsakingi vykdytojai – Didvyžių socialinės globos namų ir Kalvarijos socialinės globos namų direktoriai);

12.2.	ilgai saugomus dokumentus ir trumpai saugomus dokumentus, kurių saugojimo terminai nepasibaigę, Lietuvos Respublikos dokumentų ir archyvų įstatymo nustatyta tvarka pagal perdavimo–priėmimo aktą perduoda toliau saugoti Marijampolės specialiesiems socialinės globos namams (atsakingi vykdytojai – Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktoriai).

13.	Didvyžių socialinės globos namai ir Kalvarijos socialinės globos namai iki
2024 m. gruodžio 31 d. perduoda informaciją apie viešojo sektoriaus subjektų operacijas NBFC, kuris užtikrina finansinių ataskaitų rinkinio duomenų ir eliminavimo informacijos pateikimą Viešojo sektoriaus apskaitos ir ataskaitų konsolidavimo informacinėje sistemoje (VSAKIS) (atsakingi vykdytojai – Didvyžių socialinės globos namų ir Kalvarijos socialinės globos namų direktoriai).

14.	Didvyžių socialinės globos namai ir Kalvarijos socialinės globos namai iki 2024 m. spalio 2 d. pateikia Marijampolės specialiesiems socialinės globos namams informaciją apie galiojančias sutartis (sutarties pabaigos terminą, sutarties dalyką, sandorio kainą ar įsipareigojimus pinigine išraiška, kitos (-ų) sutarties šalies (-ių) pavadinimą (-us)) (atsakingi vykdytojai – Didvyžių socialinės globos namų ir Kalvarijos socialinės globos namų direktoriai).

15.	Didvyžių socialinės globos namai ir Kalvarijos socialinės globos namai iki 2024 m. gruodžio 31 d. peržiūri, įvertina galiojančias sutartis ir prireikus inicijuoja jų nutraukimą.

16.	Po reorganizavimo pasibaigiančių Didvyžių socialinės globos namų ir Kalvarijos socialinės globos namų sutartys bus laikomos Marijampolės specialiųjų socialinės globos namų sutartimis nuo perdavimo–priėmimo akto pasirašymo dienos, nebent imperatyvios įstatymų normos nustatytų kitaip arba kitos sutarčių šalys su jomis sudarytose sutartyse ar įstatymuose nustatyta tvarka tas sutartis teisėtai nutrauktų iki perdavimo–priėmimo akto pasirašymo dienos.

17.	Nuo perdavimo–priėmimo akto pasirašymo dienos visas Didvyžių socialinės globos namų ir Kalvarijos socialinės globos namų procesines teises ir pareigas ginčuose, kurie šiuo metu vyksta ir kurių ateityje kils, įskaitant (bet neapsiribojant) skundų nagrinėjimą visų instancijų teismuose ir (ar) išankstinio ginčų nagrinėjimo ne teismo tvarka institucijose, arbitražuose, ikiteisminio tyrimo institucijose, skolų išieškojimo įmonėse (nesvarbu, kokioje teritorijoje ir (ar) šalyje jos veikia), taip pat asmenų skundų dėl priimtų sprendimų teisėtumo / neteisėtumo nagrinėjimą su visomis iš to atsirandančiomis teisėmis, pareigomis ir padariniais perima vykdyti Marijampolės specialieji socialinės globos namai, nesvarbu, kada ginčas kilo ir (ar) skundas pateiktas ir kokia jo nagrinėjimo stadija, išskyrus atvejus, kai teismas, ikiteisminio tyrimo institucija ar išankstinio ginčų nagrinėjimo ne teismo tvarka institucija nusprendžia kitaip.

18.	Nuo perdavimo–priėmimo akto pasirašymo dienos Marijampolės specialieji socialinės globos namai perima visą kitą Apraše atskirai neaptartą Didvyžių socialinės globos namų ir Kalvarijos socialinės globos namų turtą, teises ir pareigas, įskaitant (bet neapsiribojant) turtą, teises ir pareigas, nenurodytus Didvyžių socialinės globos namų ir Kalvarijos socialinės globos namų inventorizacijos aktuose, finansinės atskaitomybės dokumentuose, taip pat visas mokestines teises ir pareigas, įskaitant (bet neapsiribojant) teises ir pareigas, kurios gali paaiškėti, mokesčių administratoriui ar kitoms valstybės institucijoms įstatymų nustatyta tvarka apskaičiavus mokesčių ar įmokų nepriemokas, baudas bei delspinigius Didvyžių socialinės globos namams ir Kalvarijos socialinės globos namams.

19.	Didvyžių socialinės globos namai ir Kalvarijos socialinės globos namai iki 2024 m. gruodžio 31 d. Juridinių asmenų registrui pateikia dokumentus, reikalingus reorganizuojamoms biudžetinėms įstaigoms išregistruoti iš Juridinių asmenų registro (atsakingi vykdytojai – Didvyžių socialinės globos namų ir Kalvarijos socialinės globos namų direktoriai).

20.	Kai pasirašomas perdavimo–priėmimo aktas, kiti dokumentai ir Didvyžių socialinės globos namai bei Kalvarijos socialinės globos namai išregistruojami iš Juridinių
asmenų registro, reorganizuojamų Didvyžių socialinės globos namų ir Kalvarijos socialinės
globos namų antspaudai Lietuvos Respublikos teisės aktų nustatyta tvarka sunaikinami
(atsakingi vykdytojai – Didvyžių socialinės globos namų ir Kalvarijos socialinės globos
namų direktoriai).

21.	Reorganizavimas laikomas baigtu, Juridinių asmenų registre įregistravus pakeistus po reorganizavimo veiksiančios biudžetinės įstaigos Marijampolės specialiųjų socialinės globos namų nuostatus. Didvyžių socialinės globos namai ir Kalvarijos socialinės globos namai baigia veiklą kaip juridiniai asmenys, juos išregistravus iš Juridinių asmenų registro teisės aktų nustatyta tvarka. Dokumentai Juridinių asmenų registrui dėl pakeistų nuostatų įregistravimo pateikiami kartu su Didvyžių socialinės globos namų ir Kalvarijos socialinės globos namų dokumentais dėl išregistravimo iš Juridinių asmenų registro.

22.	Po reorganizavimo pasibaigiančių biudžetinių įstaigų Didvyžių socialinės globos namų ir Kalvarijos socialinės globos namų teisės ir pareigos 2025 m. sausio 2 d. pereina po reorganizavimo veiksiantiems Marijampolės specialiesiems socialinės globos namams.

V SKYRIUS

BAIGIAMOSIOS NUOSTATOS

23.	Didvyžių socialinės globos namų ir Kalvarijos socialinės globos namų direktoriai reorganizavimo metu užtikrina įstaigų veiklos (vykdomų uždavinių ir funkcijų) tęstinumą, įsipareigojimų, įskaitant finansinius įsipareigojimus juridiniams ir fiziniams asmenims, vykdymą, įgyvendinamų ir numatomų įgyvendinti projektų sutartyse ir paraiškose nustatytų sąlygų vykdymą, darbuotojų socialinę apsaugą.

24.	Kitų Apraše nenumatytų, bet teisės aktuose nurodytų veiksmų, susijusių su tinkamu reorganizavimo vykdymu, atlikimą užtikrina tarpusavyje bendradarbiaujantys Didvyžių socialinės globos namų, Kalvarijos socialinės globos namų ir Marijampolės specialiųjų socialinės globos namų direktoriai.

______________________